
Premier Evelyn Wever-Croes: 


HULANDA A BOLBE CAMBIA CONDICION 


ULTIMO MOMENTO PERO 
ARUBA TA LOGRANDO UN FIANSA RIBA MERCADO 
INTERNACIONAL 








Den un discurso nacional diahuebs anochi Premier Evelyn 
Wever-Croes a elabora riba e negosacionnan cu Hulanda. 
Den dos palabra: decepcion y oportunidad nobo. Premier 
Wever-Croes a splica cu momento cu e crisis a dal Aruba, 
Hulanda tabata dispuesto pa presta Aruba placa, pero a pone 
condicionnan hopi dificil. Aruba a acepta tur condicion, y a 
cumpli cu tur. Un di nan tabata cu mester corta 35 miyon florin 
den cuido medico, hustamente memey di e pandemia. Aruba 
asina mes a cumpli cu e condicion aki tambe, pa por a haya 
e fiansanan di Hulanda. Nan a parti e fiansa den tranche, y a 
paga tranche 1 y 2. 


Tranche 3: 204 miyon pa juli, augustus y september 
CAFT a duna conseho positivo pa Hulanda presta Aruba 
tranche 3 di 204 miyon florin pa 3 luna, juli, augustus y 
september. Esaki ta remarcable, pasobra pa CAFT duna Aruba 
un conseho positivo memey di e crisis, ta un logro hopi grandi. 
Pa sorpresa di Aruba, algun dia prome cu e deadline, Hulanda 
a presenta Aruba cu 218 pagina na condicionnan nobo, y dos 
rijkswet nobo. Aruba e ora a cuminsa negocia cu Hulanda. E 
negosacionnan pa e 3e tranche tabata dificil, semper cu respet 
mutuo, pero Hulanda no kier a cambia mucho. 


Aruba a haya otro sorpresa fin di siman pasa, cu Hulanda a 
cambia e condicionnan atrobe, na ultimo momento. Premier 
Wever-Croes a referi na e hecho cu awor Hulanda ta cambia 
e 3e tranche di 204 miyon pa 3 luna, den 204 miyon pa 5 luna. 
Esaki ta crea un problema di likides nobo di 130 pa 140 miyon 
florin, net awor memey di e crisis di Covid. 

Esey a pone cu Gobierno a wordo forsa pa bay busca 
financiamento, y por a constata cu tin interes riba Mercado 
financiero pa presta Aruba placa. E trabounan ta wordo 
formalisa awor, mientras cu ta keda cu Hulanda na mesa, y 
ta spera di convense Hulanda pa negocia na un forma mas 
husto. Esaki ta un bon noticia, pasobra e ta mustra bo cu e 
confiansa den Aruba riba mercado financiero, ta bolbiendo. 
Aruba SEMPER a paga su debenan, y na tempo, y e bon 
nomber ey a cuminsa yuda nos bek. 





Reforma 

Mes momento Aruba ta cuminsa ehecuta e plan di reforma, e 
masterplan "Reposicionando rumbo di nos pais”, cu a wordo 
traha pa 250 profesional local. Gobierno a apunta un stuurgroep 
di implementacion y nan lo cuminsa traha riba e 5 punto cu 
ta wordo considera e aceleradornan, cu ta: eliminacion di 
burocracia y red tape, revision di leynan laboral, reforma di 
nos sistema di impuesto pa uno mas husto, digitalisacion di 
procesonan den gobierno y ampliacion di nos capacidad di 
traha y cambia ley. Una bes cu atende cu e aceleradornan aki, 
e demas reformanan lo bay mucho mas lihe, y Aruba lo logra 
nos meta mas lihe. Y si Hulanda kier yuda nos den esaki, nan 
ta mas cu bon bini pa yuda nos, pero e ta NOS plan y NOS ta 
ehecut'e. 

"Pasobra e pais aki ta di NOS, y ta NOS mester saca e pais 
padilanti. Tur esnan cu kier yuda nos, ta bon bini. Pero esnan 
cu kier kibra nos, mester keda leu. Pasobra nos tin un meta: 
ARUBA MESTER PROGRESA", tabata palabranan di Premier 
Evelyn Wever-Croes. 

Reflexion 
Prome Minister Evelyn Wever-Croes: 


“E YABI PA NOS POR TA EXITOSO DEN 
COMBATI E VIRUS AKI TA DEN NOS 
CORDIALIDAD Y DEN NOS DICIPLINA” 


Dialuna anochi durante e Conferencia di Prensa pa duna 
informacionnan tocante ultimo desaroyonan di Covid-19 na 
Aruba, Prome Minister Evelyn Wever-Croes a duna un bunita 
reflexion pa encurasha cada ciudadano di nos pais pa no ‘give 
up' y sigui dilanti cu determinacion y positivismo pa Sali hunto 
for di e crisis di Covid cu un dia inespera a bati na nos porta na 
Aruba y mundialmente causando desbalance y dolornan den 
nos pueblo. 


“Nos a tuma nota cu den e temponan aki tin hopi preocupacion 
y tension. Mi kier a haci un apelacion na nos ciudadanonan 
pa nos no give up, pa nos sigui cu e mesun determinacion y 
positivismo. Bida ta tira cosnan hopi dificil tin biaha pero cu un 
actitud positivo cosnan ta cana hopi mas suave. No tin garantia 
cu tur cos lo sali bon pero si bo ta un hende negativo cosnan ta 
bay malo e ora. Ban keda positivo pa asina cosnan cana bon. 
Lagami comparti algun punto positivo: 

Nos tin placa pa paga nos gastonan y esaki hopi no ta 
compronde paso ta di july caba nos ta wardando pa e yudansa 
finaciero pero nos a logra. Nos a baha gastonan di Gobierno, 
nos entradanan a drenta manera mester ta, nos a schuif cierto 
pagonan pasobra nos hendenan ta creativo y nos ta determina 
pa esaki bira un exito. 


Nos a paga loonsubsidie pa luna di augustus. 20433 empleado 
por a haña nan salario danki na esaki. Nos a paga e prome 
parti di FASE, 3058 persona lo cobra den e dianan aki. 

Otro tema positivo ta cu 12 mil turista a bin bishita nos na july, 
17 mil mas o menos a bishita nos na augustus. Claro nos lo 
a desea mas y sigur cu esaki no ta comparabel na loke nos 
ta custumbra di haña cu ta 80 mil ney pa luna. Pero nos ta 
sumamente agradicido na tur e 29 mil turistanan aki cu a bishita 
nos. Pasobra apesar di tur reto, tur riesgo y tur preoucpacion 
pasobra nan tin cu test ayanan y akinan, nan mester bay den 
cuarentena pero toch nan a bin. 


Tambe nos a mira cu antes turistanan tawata keda un averahe 
di 7 dia pero awor nan ta kedando 18 dia contribuyendo un poco 
mas na nos economia tambe. Nan ta sumamente contento 
cu e trato cu nan ta haña. Nan ta gaba hopi e cordialidad 
cu nan ta haña di nos ciudadanonan y esaki ta algo cu mi ta 
hopi agradicido na dje. Tur sin excepcion ta bay cu un bunita 











sentimento pasobra nan a haña un bunita trato aki na Aruba. 
Naturalmente nos kier mas pa asina nos economia sigui draai 
pero e cifranan halto cu nos tin di Covid ta spanta hende y nos 
turistanan tambe. Esaki ta pone cu hopi no kier bin bishita nos 
y p'esey nos mester bringa pa baha e total di casonan positivo. 
Con nos ta bay bahe? Cu disciplina. Manera mi a bisa hopi 
biaha no ta e pais di mas poderoso ta bay vence e virus aki 
sino esun mas disciplina. 


Kico abo mester haci? Gewoon tene bo mes na e reglanan. 

- E prome ta e regla di higiene. Laba man frecuentemente cu 
habon y si bo no por, uza handsanitizer. 

- Di dos tene distancia, no duna man, no brasa y no duna 
sunchi. Uza tapaboca pa tapa boca y nanishi, tene distancia 
tambe na cas y na trabou y tur caminda unda bo ta sinti bo cu 
mas confiansa. 

- Di tres si bo ta malo keda paden. Dokternan a anuncia cu e ta 
dificil pa distuingui kico ta un verkoud, un griep y kico ta Covid. 
P'esey nan ta pidi pa na bo prome sintoma haci mescos cu ta 
Covid y keda paden y isola bo mes, sigui tur e medidanan di 
higiene y yama bo dokter pa bo haña un cita pa bo bay haci bo 
test di Covid. 


Tin hende ta keha pasobra ta tarda pa haci test, pero antes ora 
tin 10 caso nos por a haci'e den un ora pero awor tin 1000 caso 
y esaki ta pone cu e por tarda un tiki. 

Pues e yabi pa nos por ta exitoso den combati e virus aki ta 
den nos cordialidad y den nos diciplina. Y mi tin tur confiansa 
cu nos lo ta exitoso den esaki". 


ETRE A 

Pesey no a core bisa 'si' ni tampoco 'no' 
na e condicionnan cu Hulanda a pone na 
e yudansa financiero di tercer tranche. 
Aruba a scohe pa e caminda di dialogo 
manera hende grandi den cual ta pasa 
den tur condicion y na un manera sensato 
ta decifra ki consecuencia nan tin pa 
Pais y Pueblo. Pasobra cu tur respet, no 
kere cu e politico of e ambtenaar na Den 
Haag conoce e situacion economico y 
financiero di Aruba mihor cu nos mesun 
profesionalnan na Aruba. Mester tene 
ma cuenta cu hopi condicion ta fuera 
di proporcion pa e yudansa financiero 
cu ta wordo brinda na Aruba. Pesey no 
por djies firma y acepta un fiansa na 
condicionnan cu no ta cumbini Aruba. 


Diabierna ultimo mes Hulanda a dicidi 
di cambia riba nan mes e yudansa 
financiero cu mester a wordo duna pa 3 
luna y amplia esaki pa 5 luna, brindando 
asina menos placa na fiansa pa luna 
y hibando nos Pais den un necesidad 
financiero aun mas grandi. Claro naAruba 
nos no por keda man crusa y warda. 
Nos ta wordo obliga di busca fondo di 
otro caminda y nos ta contento di por 
a haya e confiansa di inversionistanan 
institucionalisa y reconoci cu kier 
brinda Aruba e confiansa di un fiansa 
na condicion rasonabel. Nos ta haci un 
trabou na un manera responsabel y no 
ta bay laga nos Pais kibra nos dilanti. 


Esey ta nos responsabilidad y pesey nos 
ta spera di por haya e espacio necesario 
tambe pa por haci e trabou cu mester 
wordo haci na bienestar di full Aruba. 








Cu esfuerso propio 
y yudansa mubuo 


nos por logra 
haci Aruba fuerte” 


Q000 


Maduro.com 

Oficina Central di Estadistica: 


FALTA 3 SIMAN PA CENSO2020 


Pa medio di e comunicado di prensa aki, Oficina Central di 
Estadistica kier a informa e pueblo di Aruba cu falta solamente 
3 siman pa Censo2020. Censo2020 lo start dia 1 di october 
proximo. 


Manera ta conoci, un Censo ta un conteo general di poblacion 
y vivienda. Den otro palabra, durante e Censo nos ta conta tur 
persona cu, dia 1 di October, ta bibando na Aruba pa 1 afia of 
mas of tin e intencion di biba na Aruba pa 1 afia of mas. 


Actualmente Aruba ta pasando door di un temporada dificil, 
pero net den e momentonan aki e ta di sumo importancia pa 
colecta datonan di e situacion real di hogarnan na Aruba. CBS 
kier a pidi tur hogar pa coopera cu Censo 2020. 


Censo2020 ta consisti di 2 parti: 

1-10 di oktober 2020: Conteo Online 

1-26 di November 2020: Conteo di hogarnan cu no a participa 
den e Conteo Online 


Hogarnan por haya acceso na e cuestionario online door di 
bishita e website di Censo2020 www.census2020.aw y usa 
nan number di percela di WEB NV. 


Mester tene debido cuenta cu e cuestionario di Censo mester 
wordo finaliza den 1 solo biaha. E number di percela di cada 


hogar tambe por wordo usa solamente 1 biaha. Riba e website 
por lesa e cuestionario di Censo2020 pa asina un y tur ta na 
altura di e preguntanan y pa por prepara esakinan prome cu 
yena e cuestionario online. Esaki lo facilita e yenamento di e 
cuestionario. Asina cu e website di Censo2020 ta activo nos lo 
anuncia esaki oficialmente. 


Hogarnan cu no tin un number di percela di WEB por yama 
CBS pa haya un codigo individual pa haya acceso na e 
cuestionario. Personal di CBS lo ta disponibel via whatsapp 
of telefoon via number 524 7444. E number aki lo ta activo 
entrante 1 di october. Tambe por manda nos un 

e-mail na census2020@cbs.aw pa yuda esnan cu ta yena e 
cuestionario online. E e-mail aki ta activo caba. 


Si actualmente tin cualkier pregunta por jama e number central 
di CBS 583 7433.Asina cu nos habri e “Census Help Desk” 
lo por tuma contacto cu nos na 524 74444 pa asina nos por 
brinda e comunidad di Aruba e ayudo necesario pa yena e 
cuestionario di Censo online. 


CBS kier uza e oportunidad aki pa encurasha tur hogar na 
Aruba pa coopera cu Censo2020 y yena e cuestionario di 


Censo online. 


Pasobra Aruba ta conta riba BO! 

| ARUBA TA CONTA RIBA BO! 

Tur fiansa Ningun hende a mishi cu 
bin condicion y como Pais pensioen di ningun hende, 
bo ba scohe pa esun pesey sbop di pidi malo pa 

cu mas ba cumbini bo Pais” Aruba den pleno crisis" 


N emasa ARA Kemara Medus 


00 











. Cu e ‘Macuto di compras’ nos ta presenta prijs di algun producto popular den | 

Macuto di supermercadonan di Aruba. E observacion di prijsnan a tuma lugar durante 8 y9 | 

september 2020, den diferente districto. Den comparacion di prijsnan no ta tene | 

cuenta cu calidad di e productonan cu por varia entre supermercadonan. 
Nota: e prijs di mas barata pa cada producto ta accentua na color. 


Compras » 


Supermarket/ Minimarket Ting Hua Mundo Macro Hong Super Feng Lee Hua  Cheng's 



































Wei Feng Nobo S.M. Kong Food Da Feng Run SM 
S.M. S.M. S.M. S.M. Plaza S.M. S.M. SC. 

Producto Cont. Noord Mahuma Sta.Cruz San Nic. Paradera Bubali O'stad O'stad Ponton Parader 
Baby clams whole- Roland 1007. 499 510 525 510 5.10 5.29 SEN s2 ME 
Oysters-Roland Boz 3 3 7.40 748 779 7.55 
Carni mula- cu vet p/kilo 1350 950 995 1195 16.50 15.00 9.80 
Carni stoba-boneless p/kilo 18.20 1595 1795 1550 20.90 18.00 15.40 
Whole wheat instant-Brinta 500 gr. 6.85 8 6.59 6.15 5.94 
Froot loops-Kellogg's 10,1 oz. c 11.05 10.99 11.12 
Frosted flakes-Kellogg's 24 oz. z 17.20 17.79 17.29 
Frosted flakes Kellogg's 13,5 oz. 5! 12.85 12.70 12.89 2.99 12.79 

| crackers, sodas-Dux bleki hero 454gr. 899 915 915 915 985 939 891. 922 
Crackers, saltines-Dux ,bleki cora 160z. 9.65 970 9.70 10.19 10.50 999 993 9.80 
Pasta, spaghetti-Carozzi, # 5 400 gr. s 5 d 2.99 
Pasta, spaghetti-Honig loskokende 500gr. 3.85 3.95 4.09 4.15 3.78 
| uice- Rica 1liter 375 3.35 3.30 3.78 345 329 3.37 
Cranberry juice -Ocean spray 10 oz. 3.49 3.39 3 3.33 
Juice-Kool Aid 18 oz. 30 ) 7.35 7.38 7,69 7.95 7.45 7.55 7.43 
Orange Juice- Homemaker premium 59oz. 875 895 850 8.95 35 895 889 883 8.08 
Raisins- Ligo 6 pack 3.99 4.13 3.99 4.01 3.99 4.10 
Pineapple slices- Del Monte 8 oz. 2.95 2.85 83 2.70 2.75 3.15 2.85 € 
Rietsuiker-Caribbean Gold 1kg. 7.76 739 8.15 S 7.27 [ss 
Chuculati- M&M's, peanut paki geel 1,74 02. 190 199 195 185 189 199 179 Ni 185 
Chuculati- Bounty EEE 185 [1215 1.95 189 265 179 177 
Pound Cake- Sara Lee, den freezer 10.75 oz. 1010 999 999 10.00 0.50 0.25 99 
Mentos- Chewy 38g. BE 135 175 140 13 1,35 GE 133 Mass 
Cough drops- Hall's GE 185 EGO 22s 199 195 195 225 195 (id 199 

Mantene 


Social 






. Mantene un 
distancia minimo 


4 di 1.5 meter > 


HUNTO NOS POR 
e, 
Si bo tin tos, dolor di 


garganta y keintura, yama 
bo Dokter di cas of 2800101 


Pa mas informacion bishita: 
www.arubacovid19.org 





INISTERIO DI TURISMO, 
SALUBRIDAD PUBLICO: 
DEPORTE 





sy 


DIRECTIE VOLKSGEZONDHEID 











GOBIERNO DI 

Minister di Turismo, Salubridad y Deporte, Sr. Dangui Oduber 
ta contento di por anuncia cu e compania di aviacion JetBlue 
lo bay añadi un vuelo entre Aruba y Newark, New Jersey. E 
vuelo di Newark lo ta un vuelo diario y ta planea pa cuminsa 
dia 19 di november binidero, benta di pasashi pa e fecha aki 
ya a cuminsa. 


JetBlue a cuminsa bula pa Aruba na aña 2006 cu vuelonan 
for di Boston. Awe, 14 aña despues, JetBlue a crece y bira un 
di e socionan strategico mas grandi pa Aruba, contribuyendo 
grandemente na nos industria turistico, percurando pa buelo 
for di mercadonan clave manera New York y Boston, como 
tambe percurando pa mas diversificacion cu buelo awor for di 
Newark. 


Jetblue a expresa cu e pasaheronan cu ta bin Aruba for di e 
vuelo di Newark tambe lo por disfruta di e servicio “business 





class” pa medio di nan producto 'JetBlue Mint Premium' cu ta 
opera cu un avion mas grandi - un Airbus 321 (Business and 
Coach). 


Segun e comunicado di JetBlue lo bay habri un total di 24 
ruta nobo y nan ta anticipa cu e fluho di pasahero lo subi 
gradualmente entrante e lunanan di november y december 
binidero. Aruba ta entre e 24 rutanan nobo aki, asina aki 
JetBlue ta demostra e confiansa cu nan tin den Aruba y Aruba 
Airport Authority. 


Minister Dangui Oduber ta felicita A.T.A., AAA, AHATA y tur 
otro cu ta traha incansablemente pa purba trece e Turismo y 
aviacion na Aruba un biaha mas manera nos a custuma prome 
cu e pandemia. Un biaha mas ta keda demostra cu Aruba ta 
keda un destinacion atractivo. Minister Oduber ta haciendo su 
maximo esfuerzo pa reactiva nos turismo y nos economia. 

di plam'e 


ORA DI SALI FOR DI CAS 


GEN, Limita bo salidanan for di cas, sondia 
posibilidadnan di shopping online. Si ta sali, 
bishita menos tienda posibel riba un dia 





Cumpra articulonan pa 1 siman por lo menos ZE 


do Evita mishi tur caminda y cu hopi cos 


Evita sunchi, brasa, bons of duna man dai 


1 d Mantene 2 meter di distancia for di otro hende 
HE 


Paga cu placa net of cu carchi mas hopi posibel Ta 


E lucha contra e Transmision pr 
di Coronavirus Ta siqui...e Ta DV 


responsabilidad di nos tur Be 

















MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

Departamento di Enseñansa Aruba: 


PROYECTO LANDAMENTO ESCOLAR TA BAY 
CUMINSA DEN ENSEÑANSA PREPARATORIO 


Landamento Escolar ta un programa di Departamento di 
Enseñansa Aruba (DEA) den cual muchanan di scol ta haya 
instruccion di landamento durante orario di scol. E programa, 
cu ta financia door di Gobierno di Aruba , ta existi ya pa 28 aña. 


Actualmente ta duna e lesnan di landamento escolar na 
alumnonan di klas 3 di Scol Basico y Special na Aruba. Sin 
embargo, conforme e curiculo aproba na aña 2017 pa e materia 
"Movecion y Salud" di Enseñansa Primario (Kleuter y Basis), 
entrante Januari 2021, ta bay cuminsa duna les di landamento 
den e di dos aña di Enseñansa Preparatorio (Kleuter). 


E escogencia aki a wordo haci a base di: 
* Estudio(nan) relaciona cu desaroyo di mucha; 


+ Comparacion di con landamento escolar ta funciona na otro 
pais y 


* Input di mayornan cu nan yiunan ya caba tin diploma di 
landamento den di tres aña di Scol Basico y cu ta desea pa 
Landamento Escolar cuminsa mas trempan. 


Departamento di Enseñansa di Aruba conhuntamente cu 
expertonan riba tereno di landamento ta diseñando e programa 
nobo, pa cuminsa cu esaki na aña 2021. 


Den e plan aki ta tene cuenta cu: 


+ E curiculo di Enseñansa Primario ta cuminsa cu landamento 
den Enseñansa Preparatorio (Kleuter) caba, pa e muchanan 
custuma cu landamento den awa, kita miedo pa awa y siña 
nan pa salba nan mes den awa; 





* Enseñansa lo wordo duna mas y mas na distancia; 


























* Lo haci uzo di servicionan di expertonan riba tereno di 
landamento den enseñansa ; 


* Finansas di gobierno. 


Pronto lo informa comunidad riba e plannan nobo pa cu 
Landamento Escolar. 


Pa informacion relaciona cu Enseñansa na Aruba por acudi 
na nos website www.ea.aw tambe por sigui nos social media 
pages riba facebook y instagram @EducationAruba. 

Red Cross Aruba: 
NUMBER 166 TA BIRA PA YAMA PA HAYA 
ATENDE PATIENT DI COVID 


Dokternan di cas conhunto cu Rode Kruis Aruba y Ambulance 
ta cuminsa cu procedura nobo pa atende cu patientnan COVID 
via number 166 


COVID-19 a mustra di ta un malesa hopi grave cu ta afecta 
nos tur y nos dunadornan di cuido ta hasiendo e esfuerzo 
maximo den nos alcance pa brinda e mihor cuido posibel pa 
nos ciudadanonan. 


Entrante diabierna 11 di september ta cuminsa sistema di 
warda nobo. Di dialuna pa diabierna un dokter di cas lo ta 
disponibel specificamente pa casonan di emergencia di COVID 
durante orario di 7 or di anochi te 7 or di mainta. Den weekend 
e dokter di cas ta disponibel henter dia. Pa casonan di COVID 
di emergencia mester yama number 166. Lo tin posibilidad di 
evaluacion na cas door di dokter di cas na warda hunto cu 
personal di Rode Kruis. Ambulance lo ta standby si ta constata 
cu patient mester wordo transporta pa Hospital. Nos ta enfatisa 
cu e number 166 ta pa personanan cu a test positivo pa COVID 
of tin sintomanan di COVID y mester di ayudo imediato. NO ta 
yama e linea ki pa hasi test of preguntanan general. Esey ta 

bai regular via bo dokter di cas. 














Di e forma aki nos tur ta spera di por yuda patientnan cu COVID 
di un forma responsabel den temponan dificil. 


Resumiendo 

Procedura di cuido pa COVID-19: 

dialuna- diabierna 7:00 AM — 7:00 PM, via bo mesun dokter di 
cas, despues via 166 

diasabra y diadomigo henter dia via 166 





AZV - Aseguro Medico General: 
BON PA SA CU AINDA NOS MES POR SCOGE 


PA KEDA CAS 





E crisis di COVID-19 no mester 
desencurasha nos. C'n actitud 
positivo y cumpliendo cu e reglanan di 
Departemento di Salud Publico, ainda 
lo por vence e segundo ola aki. E ta 
keda na cada un di nos pa uza nos sano 
huicio. 


E miho recomendacion cu AZV por duna 
awe ta pa cada un di nos tuma e crisis 
di coronavirus na serio. Keda cas mas 
hopi cu ta posibel y evita aglomeracion 
di hende. Sali solamente pa cosnan 
realmente importante, manera bay 
trabou of bay haci compras pa cuminda. 
E resto por warda. Tuma tempo awor pa 
mantene bo mes y bo famia safe. Hunto 
nos por haci tur loke ta posibel pa evita 
mas hende bira malo y of muri. 









AÑ 
Y HOME 


SAVE LIVES 

Bice asian di Salud Publico: 
T EMBER 2020 


Segun resumen di awe por tuma nota cu 44 persona mas a recupera, tin 79 caso nobo di Covid-19 cu a wordo registra di cual 





1 ta no-residente, total di activonan awo ta 1429, total di testnan haci ayera ta 354, di cual 230 test a wordo haci na laboratorio 
di hosptal y caso di fayecimento relata na Covid-19 ta aumenta na 18. 


Palabra di condolencia na famia di e fayecidonan. 


Hospital ta informa cu tin un total di 44 persona interna di cual 12 ta den cuido intensivo y 32 ta isola riba piso general. 












UPDATE 


CORONAVIRUS 


COVID-19 


PE eru 


POSITIVO 2898 2866 32 


NEGATIVO 22200 - - 
ACTIVO 1429 1417 12 
RECUPERA 1451 1431 20 
GETEST 25098 e = 
GETEST NA AIRPORT 11318 2 s 


MORTO 18 18 0 





D VG Gobierno di +i \rubz 

Cualkier ciudadano cu ta observa actonan contrario na e 
protocolnan estableci pa nos autoridadnan, por entrega keho 
cerca e Taskforce Bedrijven na telefon 5224267 of via email na 
taskforce@dvg.aw 


Si un establecimiento no ta cumpli cu e reglanan stipula den 
maneho y prevencion di Covid-19 of ta desea di haya mas 
informacion tocante e exigencianan cu mester cumpli como 


establecimiento, tuma contacto cu e Taskforce Bedrijven. 


Sea consciente cu establecimiento mester cumpli cu regla, pero 
abo como ciudadano tin e rol determinante den e situacion cu 
nos ta enfrenta. Cada individuo tin un responsabilidad grandi 
pa cumpli cu su salud y di otro. 

Asumi bo rol cu responsabilidad #CuidaBoMes #CuidaOtro y 
ban demostra cu #HuntoNosPorStopEAtrobe 


ENTREGA 


KEHO 


Ariba establecimento 
cu mo ta cumpli cu 
reglanan stipula den 
maneho y prevencion 
di 


Of haya informacion tocante e exigencianan 
cu mester cumpli como estableciment 


TASKFORCE BEDRIJVEN 


of manda un mail na 


taskforce@dvg.aw 





Feliz Fin 


di Siman 


E MOMENTONAN MAS IMPORTANTE 
TA CU FAMIA 


Gabinete Wever-Croes 


Diabierna 11 September 2021 





